  Наталья Тетерина Удмуртиысь Алнаш ёросысь кык школаез огазеялозы. Со сярысь элькунысь Дышетонъя но тодосъя министерстволэн пресс-службаез ивортэ. Шайтангуртысь начальной школаез Азаматысь шоръёзо дышетсконни борды итыны чаклало. Воштӥськонъёслэн ужпумез — дышетон ужъюртъёсын оптимизация ортчытон. Кык школаын ваньбурен огъя сӧзнэт кылдытозы. Выль юридик ужъюрт «Шоръёзо Азамат школа» нимаськоз. Пусъемын, дышетскисьёслэн эрикрадъёссы утемын луозы. Воштӥськонъёс бере нылпи садэ ветлӥсь пиналъёс но школаын дышетскисьёс Шайтангурт школаын ик тодон-валанъёс басьтозы, дышетон кулэстэмын уз луы. Шайтангурт школаысь вань дышетӥсьёс соглаш луэмзыя Азамат школалэн штатаз выжозы. Тегъёс: Дышетон Удмуртия пиналъёс школаос дышетӥсьёс Алнаш  